۱۴۴۶-۲-۹ تاریخ نشر شوی خبرونه میدان وردګ افغانی سرې میاشتې په تېرو ۳۰ ورځو کې د خپل ګرځنده روغتیایی ټیم او یو ثابت کلینیک پر مټ د میدان وردګو ولایت په بېلابېلو سیمو کې ۶۱۴۳ تنو ناروغانو ته روغتیایی خدمات ترسره کړی. د یادو ناروغانو له جملې د ۱۹۲۱ تنه داخله ناروغانو معاینات او درملنه شوې، ۲۱۶ مېرمنو ته له زېږون وړاندې او وروسته معاینات ترسره شوی، ۷۰۰ مېرمنو او ماشومانو ته مختلف واکسینونه تطبیق شوی، د ۲۸۶ ټپیانو پانسمان شوی، ۸۰ مېرمنو ته د کورنی تنظیم په اړه پوهاوی ورکړل شوی، ۳۵۸ خوارځواکو ماشومانو ته د ځانګړو خوراکی توکو د ورکړې ترڅنګ ۲۵۸۲ تنو ته د روغتیا ساتنې په برخه کې عامه پوهاوی هم ورکړل شوی. مرکزی ریاست نن سه شنبه د صفر د میاشتې پر ۹ مه، د افغانی سرې میاشتې له لوری د هېواد په درې ولایتونو ( هلمند، فراه او فاریاب) کې بې سرپرسته مېرمنو ته د حرفوی زده کړو په موخه د خیاطۍ اړوند ٨١ قلمه توکو او وسایلو د چمتو کولو قرارداد د یوې شفافې داوطلبۍ له لارې ګټونکی شرکت ته ورکړل شو. د یادې داوطلبۍ په غونډه کې د ۳ لوژستیکی او سوداګریزو شرکتونو استازو ګډون درلود؛ چې له ډلې یې د ګرانیټ شرق په نامه شرکت د کم قېمت وړاندې کولو او د داوطلبۍ اړوند شرایطو او معیارونو په پوره کولو د یاد بهیر ګټونکی شرکت اعلان شو. مرکزی ریاست د افغانی سرې میاشتې مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن نن سه شنبه د صفر میاشتې پر ٩ مه، خپل کاری دفتر کې په افغانستان کې د آی سی آر سی د همکاریو د برخې له مسٸول ښاغلی ربیع الفقیه سره د تعارفی ناستې ترڅنګ د یو لړ مهمو موضوعاتو په اړه خبرې وکړې. په پیل کې د افغانی سرې میاشتې مرستیال د آی سی آر سی له هر اړخیزو او دوامدارو همکاریو مننه وکړه او د دوی له لوری د روغتیا په برخه کې د ملاتړ په زیاتولو، د کارکوونکو د ظرفیت لوړونې په برخه کې د ورکشاپونو دایرولو، د مرستونونو او دارالمجانینو د اړتیاوو د پوره کولو، دوامداره انکشافی پروژو ، په لرو پرتو سیمو کې هېوادوالو لپاره د څښاک اوبو ته د لاسرسی د زمینې پر برابرولو او اړمنو د لاسنیوی په پار د خوراکی توکو د مرستو د کولو غوښتنې شریکې او تفصیلی بحث وشو. ورپسې ښاغلی الفقیه په افغانستان کې د افغانی سرې میاشتې د خدماتو د اغېزمن بللو ترڅنګ په تېرو کلونو کې د آی سی آر سی په مالی ملاتړ د ترسره شوو فعالیتونو په اړه معلومات وړاندې کړل او د پورته یادو شوو غوښتنو په برخه کې یې د لازمو همکاریو ډاډ څرګند کړ. ==================================== امروز سه شنبه ۹ صفر المظفر، محترم حافظ عزیزالرحمن معاون هلال احمر افغانی، با آقای ربیع الفقیه مسئول هماهنګی کمیته بین المللی صلیب سرخ در افغانستان، طی یک نشست تعارفی درباره موضوعات مهم در دفتر کاری خویش، صحبت نمودند. معاون هلال احمر افغانی نخست از همکاری همه جانبه و دوامدار کمیته بین المللی صلیب سرخ تشکری نمود و در زمینه افزایش حمایت در بخش صحت، برگزاری ورکشاپ ها برای ارتقای ظرفیت کارمندان، تامین نیازمندی های مرستونها و دارالمجانین ها، پروژه های انکشافی دوامدار، دسترسی به آب آشامیدنی در مناطق دور افتاده برای هموطنان و کمک های غذایی برای نیازمندان به اشتراک گذاشته و به تفصیل صحبت نمود. سپس آقای الفقیه ضمن مؤثر خواندن خدمات هلال احمر افغانی در افغانستان، در مورد فعالیت های انجام شده با حمایت مالی کمیته بین المللی صلیب سرخ در سال های گذشته معلومات ارائه نمود، همچنین در خصوص موارد فوق الذکر وعده همکاری های لازم را نمود. پکتیا افغانی سرې میاشتې د پکتیا ولایت په بېلابېلو سیمو کې د خپلو روغتیایی مرکزونو له لارې په تېرو ۳۰ ورځو کې ۷۲۱۱ تنو ناروغانو ته د روغتیا په برخه کې لازم خدمات وړاندې کړی. د یاد شمېر ناروغانو له جملې د ۲۱۴۴ تنو معاینات او درملنه ترسره شوې، له زېږون وړاندې او وروسته ۵۵۸ مېرمنو ته لازمې سپارښتنې شوی، ۴۸۴ تنو ته پانسمان، ۷۲۸ ښځو او ماشومانو ته مختلف واکسینونه تطبیق شوی، ۲۴۵۳ تنو ته د روغتیا ساتنې په برخه کې عامه پوهاوی، ۲۵۰ میرمنو ته د کورنی تنظیم په اړه پوهاوی ورکړل شوی او په خوارځواکۍ ۵۹۴ اخته ماشومانو ته ځانګړی خوراکی توکی ورکړل شوی دی. پکتیکا ‏افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د پکتیکا ولایت ښوونیز مرکز په تېرو ۳ میاشتو کې ۷۳ زده کوونکو ته په بېلا بېلو برخو لکه؛‏اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې او لا هم په زده کړو بوخت دی.